text: Í felag fram ímóti felags málumTak væl ímóti (faldari og plakat)Felags vanlukkutrygginginÍtróttaferðir við SSLSkattur og mvgFlagg og tjóðsangurÍtróttaFAGNAÐURINÚrskurðir ÍtróttadómstólsinsStevnumið um rúsevni og ítróttFaldari: Góður atburðurLeiðreglur fyri barna og ungdómsítróttStandard viðtøkur fyri nýggj menningarsambondStandardlógir fyri nýggj ítróttafeløg
text: #000004
text: Góður atburðurÍtróttasamband Føroya vil fegið verða við og gera sítt til at børnini, tey ungu eins og foreldur og avvarandi saman við teimum, ið varða av ymisku ítróttafeløgunum, fáa eina góða byrjan og í framtíðini góða uppliving í ítrótta-umhvørvinum.
text: #000005
text: Feløgini kunnu t.d. saman við børnunum, teimum ungu og foreldrum/avvarandi taka evnið um góðan atburð upp við byrjan av ítróttaárinum. Hetta kann verða gjørt á felagsfundi, har leiðreglurnar verða gjøgnumgingnar, og tosað kann verða um týdningin av hesum.
text: #000008
text: Vit hava heitt á nøkur fólk innan føroyska ítróttaheimin at siga okkum frá teirra upplivingum við evnunum, sum leiðreglurnar snúgva seg um. Trýst á nøvnini hjá teimum í høgra bredda, og les hvat tey skriva.
text: #000009
text: At vísa virðing fyri mótspælarum, dómarum og hjálparfólki er eitt tað týdningarmesta, tú eigur at hava í huga á vølli.
text: #000011
text: Tey flestu íðkandi søkja tey virðir, sum liggja í ítróttinum. Í ítrótti fært tú nógvar góðar upplivingar: gleði, felagsskap, avbjóðingar, spenning, avrik og menning. Í so máta minnir ítrótturin um spæl, og aftan fyri upplivingar liggja djúpari virðir. Í ítróttinum fáa tey íðkandi ítøkiliga og beinleiðis roynt seg, hvørji tey eru, hvørjum tey kunnu røkka, og tey kunnu royna seg borin saman við onnur menniskju. Í ítróttinum kann tann íðkandi granska sín samleika og síni sermerki. Soleiðis kann ítrótturin gerast ein vígvøllur, har menniskju vaksa og mennast.Men í ítróttinum rúmast eisini dystir og ósemjur/kreppur. Og stórar ósemjur kunnu hava niðurbrótandi avleiðingar. Kappingin kann gerast eitt stríð um at útvega sær vinning uttan fyri ítróttin: viðurkenning og fíggjarligan fyrimun.Í kappingum kenna summi ótta fyri at tapa. Onnur gera á eirindarleysan hátt alt fyri at vinna. Soleiðis kann ítrótturin eisini gerast ein vígvøllur, har menniskju og menniskjalig virði verða vanvird/niðrað.
text: #000012
text: Foreldur hava ein týdningarmiklan leiklut í ítróttinum. Tað er av størsta týdningi at eggja børnum at sýna góðan atburð – samstundis sum tú sýnir góðan atburð á síðulinjuni.
text: #000014
text: ✓ Minnst til, at barn títt er uppi í ítrótti fyri egna gleði og ikki tína!✓ Tú skalt eggja barni tínum at vera við, ikki noyða tað!✓ Tú skalt eggja barni tínum at halda seg til reglurnar og at loysa ósemjur uttan fíggindaskap ella harðskap!✓ Stuðla og eggja øllum børnum, sum eru uppi í venjing ella kapping – ikki bert tínum egna!✓ Verið jalig, bæði tá ið tað gongur við, og tá ið tað gongur ímóti!✓ Halt ongantíð eitt barn fyri gjøldur og rópa ikki eftir tí, um tað ger onkran skeivleikan!✓ Minst til, at børn læra best av fyridømum. Halt nógv um gott spæl og góð avrik hjá øllum børnum og ungum!✓ Virð avgerðir hjá dómarum og hjálparfólki og lær børnini og tey ungu at gera tað sama!✓ Virð sjálvbodnar venjarar, leiðarar og sjálvboðin hjálparfólk. Vóru hesi fólk ikki, hevði barn títt ikki kunnað tikið lut í venjingum og kappingum!✓ Virð rættindi og tign hjá hvørjum einstøkum barni – sama ger kyn, húðarlit, tjóðskaparligt ella átrúnaðarligt tilknýti!
text: #000015
text: Ítróttur hjá børnum skal vera fragd og stuttleiki. Tí er tað neyðugt við nøkrum leiðreglum, hvussu góður atburður hjá børnum skal vera.
text: #000016
text: Tað, sum eyðkennir góðan barna- og ungdómsítrótt er, at tey íðkandi trívast, at so nógv sum møguligt vilja vera við, at tey mennast kropsliga, sálarliga og sosialt. At læringin er lagað til aldur, menningarstig og tørv hjá tí íðkandi. At tann íðkandi skal kunna kenna, at hann tíðum megnar nakað og kennir framgongd við at verða vegleiddur og eggjaður. Venjingin leggur dent á spæl.Yvirskipaðu málini við barna- og ungdómsítrótti eru at geva tí íðkandi møguleika fyri fjølbroyttari menning og møguleika at megna ymiskt og síðani í tannárunum møguliga at velja ávísa sergrein. Á henda hátt kann grundarlag verða lagt undir ein varandi hug at íðka ítrótt og at vera kropsliga virkin. Avrik skulu ikki verða sett fram um læring.Tó má ásannast, at ítróttur tíverri ikki altíð verður framdur við hesum hugsjónum. Tey vaksnu kunnu hava famsøkni og kunnu seta mál uttan mun til fortreytirnar hjá teim ungu og børnunum. At velja sergrein tíðliga og venja við kapping fyri eyga kann hava óhepnar fylgjur fyri bæði kropsligu, sálarligu, sosialu og moralsku menningina. Barna- og ungdómsítrótturin hevur tørv á venjarum og leiðarum, sum hava hollar førleikar og geva teimum grundleggjandi virðunum gætur.
text: #000017
text: Hesir normar eyðkenna góðan barna- og ungdómsítrótt:Góður atburður hjá børnum upp í 15 ár:✓ Ger altíð títt besta!✓ Akta altíð reglurnar og normarnar fyri reiðuligum spæli í tínari ítróttargrein!✓ Ver við í ítrótti, tí tær dámar tað og ikki tí tey vaksnu, foreldur og venjarar vilja tað!✓ Vís virðing fyri øllum, sum eru uppií, viðspælarum eins og mótspælarum!✓ Ikki trætast við dómarar ella onnur hjálparfólk!✓ Virð og ver opin og ærligur við venjarar og leiðarar, tí teir hava ábyrgd fyri tær!✓ Lat vera við at kalla spottandi ella niðrandi. Hvørki viðspælarar, mótspælarar, dómarar, hjálparfólk, venjarar ella leiðarar!✓ Ver móti øðrum, sum tú vilt, at tey skulu vera móti tær!
text: #000018
text: Ítróttaleiðarar hava stóra ábyrgd – sjálvir skulu teir vísa góðan atburð og síggja til, at ítróttafólkini eisini vísa góðan atburð.
text: #000022